da da da nn cs da da nn cs da da da da da da da da da sv da da da en da
Afdelingsmødet er afdelingens øverste besluttende myndighed. Det er på afdelingsmødet, at beboerne drøfter afdelingens økonomi, vedligeholdelse, husorden og forslag fra beboere. Med andre ord beslutter afdelingsmødet, hvordan det skal være at bo i afdelingen, hvilke arbejder og aktiviteter, der skal sættes i værk i afdelingen i det kommende år. Disse arbejder danner grundlag for næste års budget og husleje.
På afdelingsmødet vælger beboerne en afdelingsbestyrelse og medlemmer til repræsentantskabet.
Hvem kan deltage, hvem kan stemme og vælges
Boliglejere og disses myndige husstandsmedlemmer har adgang og stemmeret på afdelingsmødet. Hver husstand har to stemmer, uanset husstandens størrelse. Det er ikke muligt at stemme ved fuldmagt.
Boliglejere og disses myndige husstandsmedlemmer er valgbare til afdelingsbestyrelsen.
Det er også muligt at holde ekstraordinært afdelingsmøde. Her gælder særlige regler, som er beskrevet i afsnittet ekstraordinært afdelingsmøde.
Endelig er der mulighed for at afholde en urafstemning, hvor samtlige beboere i en afdeling får mulighed for, hemmeligt og skriftligt, at give udtryk for deres standpunkt til bestemte spørgsmål. Her gælder særlige regler.
Afdelingsmødet afvikles efter AABs vedtægter og afdelingens forretningsorden, som du kan læse her.
Du kan læse seneste referat fra 2021